recursal/SuperWikiNEXT-32B huggingface dataset:
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Wikidata Robertus Inglis
Res apud Vicidata repertae:Robertus Inglis: imagoRobertus Inglis: imago
*Nativitas*: 11 Octobris 1959; Savanna  
*Patria*: Civitates Foederatae Americae  

**Officium**

*Officium*: Legatus populi CFA, Praeses factionis, Legatus populi CFA, Legatus populi CFA, Legatus populi CFA, Legatus populi CFA, Legatus populi CFA, Legatus populi CFA  
*Munus*: politicus, Causidicus  

**Consociatio**

*Factio*: Factio Republicana  
*Religio*: Presbyterian Church in America
**Memoria**

*Laurae*: Profile in Courage Award  

Robertus Inglis
**Robertus Inglis** (natus in Savannah, Georgiae die 11 Octobris 1959) causidicus est politicorum peritus Republicanus qui in Camera Repraesentantium Civitatum Foederatarum Carolinae Meridionalis legatus est accurate pro Populo quarti Districti stat.

Nexus externus
--------------

* 

|  |  |
| --- | --- |
|  | **Lexica biographica:**  • Congressus Civitatum Foederatarum |
Wikidata Eugenius Hrebinka
Res apud Vicidata repertae:Eugenius Hrebinka: imagoEugenius Hrebinka: imago
*Nativitas*: 2 Februarii 1812; Marianivka  
*Obitus*: 15 Decembris 1848; Petropolis  
*Patria*: Imperium Russicum  

**Officium**

*Munus*: poëta, scriptor, Interpres  

**Memoria**

*Sepultura*: Hrebinka Raion  

**Eugenius Pauli filius Hrebinka** (Ucrainice Євген Павлович Гребінка, tr. *Jevhen Pavlovyč Hrebinka*; Russice Евгений Павлович Гребёнка, tr. *Evgenij Pavlovič Grebёnka*; 2 Februarii 1812 – 15 Decembris 1848) erat poeta, scriptor et philanthropista Ucrainicus et Russicus more Romanticismo.

Natus est in familia nobili. Anno 1831 complevit studia sua in gymnasio. Eodem anno opera sua litteraria sub prelum ponere incepit. Ab anno 1834 Petropoli colebat. Notitiam receperunt fabulae eius, in quibus iniustitiam, licentiam feudalorum atque usus argumentorum argentariorum damnabat. Nonnulla carmina Hrebinkae, Ucrainice vel Russice scripta (e.g. «Очи чёрные», i.e. 'Oculi nigri'), facta sunt cantiones populares Russicae. In opera sua prosaeca vitam Ucrainicam (initio romantice, dein cum realismo critico) describebat.

Inter amicos eius fuit Tarasius Ševčenko, cum auxilio Hrebinkae ex statu serviti liberatus.

Fons
----

* Pagina de Eugenio Hrebinka *Encyclopaediae Sovieticae Magnae* editionis tertiae **(Russice)**

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Eugenium Hrebinkam** spectant. |

|  |  |
| --- | --- |
|  | **Lexica biographica:**  • Большая российская энциклопедия |

* Pagina de Eugenio Hrebinka *Encyclopaediae historiae Ucrainae* **(Ucrainice)**
Robertus Havemann
 **Robertus Havemann** (Monaci natus die 11 Martii 1910; mortuus Grünheide in vico iuxta Berolinum die 9 Aprilis 1982) fuit chemicus Germanicus et vir politicus factionis Comunisticae (KPD), qui contra Adolfi Hitleri tyrannidem pugnavit.

Iuventus et munus
-----------------

Annis ab 1929 ad 1933 Monachii et Berolini chemiae studebat et anno 1935 doctor promotus est.

Praeterea Robertus Havemann Iudaeis a Nazistis vexatis auxilium dedit. Huius operis gratia anno 2006 post mortem decoratus est titulo *iusto inter gentes*.

Post secundum bellum mundanum
-----------------------------

Post secundum bellum mundanum in DDR vixit atque legatus Camerae Popularis electus est et ad annum 1963 mansit. Sed etiam hanc tyranniam acri subtilique ingenio et iudicio percensuit atque dimissus est.

Notae
-----

1. ↑  Robert Havemann apud Yad Vashem situm publicum.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Robertus Havemann** spectant (Robertus Havemann, Robert Havemann). |

* 

* Opera ab hoc homine vel de eo scripta apud Bibliothecam Nationalem Germanicam **(Theodisce)**
* Konrad Fuchs, "HAVEMANN, Robert (Hans Günther)" in *Biographisch-Bibliographisches Kirchenlexikon*  vol. 25 (Nordhausen, 2005. ISBN 3-88309-332-7) , columnae 535–544 **(Theodisce)**
* Biographia apud Museum Historicum Germanicum
Wikidata Ioannes van Aken
Res apud Vicidata repertae:Ioannes van Aken: imagoIoannes van Aken: imago
*Nativitas*: 1 Maii 1961; Reinbek  
*Patria*: Germania  
*Nomen nativum*: Jan Paul van Aken
**Officium**

*Officium*: legatus Dietae Foederalis Germaniae, legatus Dietae Foederalis Germaniae, legatus Dietae Rhenaniae Septentrionalis et Vestfaliae  
*Munus*: politicus  

**Consociatio**

*Factio*: Sinistra  

Ioannes van Aken anno 2010
**Ioannes** (Theod. *Jan*) **van Aken** (natus 1 Maii 1961 oppido *Reinbek* apud Hamburgum) vir rerum politicarum peritus Theodiscus factionis Sinistrae est.

Iuventus et munus
-----------------

Van Aken post testimonium maturitatis acceptum Hamburgi studium biologiae coepit. Eodem tempore in societate contra Reactoria nuclearia et post studium finium pro societate *Greenpaece* operam dedit. Annis 2003 - 2006 pro Consociatione Nationum arma biologica inspiciebat.

Cursus honorum
--------------

Anno 2006 in Hamburgum revertebat et ad factionem Sinistrae accessit. Anno 2009 legatus ad Dietam Foederalem Germaniae electus est. In parlamento praesertim contra arma e Germania exportanda nititur, ut anno 2011, cum inter Motum Libycum anni 2011 nuntiatum est Sclopeta Germanica contra legem dictatori Muammar al-Gaddafi tradita esse. Et anno 2013 iterum electus est. Anno 2017 noniam candidatus Dietae Foederalis erat.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ioannem van Aken** spectant. |

* Pagina personalis (lingua Theodisca)
* Curriculum vitae in pagina Dietae Foederalis Germaniae (lingua Theodisca)

Notae
-----

1. ↑  Televisionis emissio "Kontraste" 1 Septembris 2011
2. ↑  www.bundeswahlleiter.de
Wikidata Iodocus Badius
Res apud Vicidata repertae:Iodocus Badius: imagoIodocus Badius: imagoIodocus Badius: subscriptioIodocus Badius: subscriptio
*Nativitas*: 1462; Gandavum  
*Obitus*: December 1535; Lutetia  
*Patria*: Francia  

**Officium**

*Munus*: printer, editor  

Insigne officinae impressoriae Iodoci Badii, 1520
**Iodocus Badius** (natus Gandavi 1462; mortuus Lutetiae 1535) fuit typographus et humanista Flandrensis. Saepe cognomine **Ascensius**, a nomine loci hodie *Asse* nuncupati, designatur.

Vita
----

Badius studia iniit Ferrariae et fuit magister latinae et graecae linguarum Lugduni ubi, anno 1493, editionem Terentii edidit. Anno 1499 venit Badius Lutetiam, ubi anno 1503, officinam impressoriam aperuit, cuius insigne – id est imago locorum interiorum officinae impressoriae - praeclarum factum est. Badius fuit magni momenti in negotio typographico francico creando augendoque. Multa e primis operibus Erasmi et Gulielmi Budaei edidit. Robertus Estienne fuit Badii gener.

Bibliographia
-------------

Opera
* 1492 (editor) : *Silvae morales cum interpraetatione Ascensii in XII libellos divisae ...* Lugduni, sumptibus Iohannis Trechsel, 14 Novembris 1492 Textus
* 1501 (editor, cum Ioanne Cincinnio) : Publius Ovidius Naso, *Quindecim metamorphoseos libri*. Lugduni apud Iacobum Huguetanum Textus
* 1503 (editor) : *F. Baptistae Mantuani Bucolica seu adolescentia in decem aeglogas divisa; ab Jodoco Badio Ascensio familiariter exposita cum indice dictionum*. Argentinae: Pruß, 1503 Textus

Eruditio
* Paul White, *Jodocus Badius Ascensius. Commentary, Commerce and Print in the Renaissance*. Oxonii: Oxford University Press, 2013. ISBN 978-0-19-726554-3

Nexus externi
-------------

* De vita operibusque Badii apud Bibliothecam Nationalem Franciae>
Wikidata Universitas Publica Artium Humaniorum et Paedagogiae Altaica
Res apud Vicidata repertae:
universitas  
*Civitas*: Russia  
*Locus*: 52°32′13″N 85°11′45″E  
*Situs*: Biscum
**Rectio**

*Nomen officiale*: Алтайский государственный гуманитарно-педагогический университет имени В. М. Шукшина;   
Situs interretialis  
*Praetorium*: Biscum;
**Origo**

*Inceptio*: 1939  

**Universitas Publica Artium Humaniorum et Paedagogiae Altaica Šukšiniana** (Russice Алтайский государственный гуманитарно-педагогический университет имени В. М. Шукшина, tr. *Altajskij gosudarstvennyj gumanitarno-pedagogičeskij universitet imeni V. M. Šukšina*) sita est Bisci, in Russia.

Anno 1939 condita, ad annum 2000 erat institutum paedagogicum. Ab anno 2001 fuit universitas, et ab anno 2001 in honorem Basilii Šukšin nominatur. Anno 2010 Universitas Paedagogica Publica Biscensis Šukšiniana (Russice Бийский педагогический государственный университет имени В. М. Шукшина, *Bijskij pedagogičeskij gosudarstvennyj universitet imeni V. M. Šukšina*) renominata est Academia Publica Educationis Altaica Šukšiniana (Russice Алтайская государственная академия образования имени В. М. Шукшина, tr. *Altajskaja gosudarstvennaja akademija obrazovanija imeni V. M. Šukšina*). Anno 2015, denuo universitas studiorum facta, nomen suum hodiernum accepit.

Universitas Publica Artium Humaniorum et Paedagogiae Altaica habet instituta tria:

* Institutum educationis humanitariae;
* Institutum paedagogiae et psychologiae;
* Institutum scientiarum naturalium et educationis professionalis.

Nexus externi
-------------

* Situs interretialis Universitatis Publicae Artium Humaniorum et Paedagogiae Altaicae Šukšinianae **(Russice)**
* Pagina de Universitate Publica Artium Humaniorum et Paedagogiae Altaica Šukšiniana in situ interretiali *Educatio Russica* **(Russice)**
Wikidata Universitas Publica Smolenscensis
Res apud Vicidata repertae:
universitas, schola  
*Civitas*: Russia  
*Locus*: 54°47′5″N 32°2′44″E  
*Situs*: Smolenscum
**Rectio**

*Nomen officiale*: Смаленскі дзяржаўны педагагічны інстытут, Смоленский педагогический институт;   
Situs interretialis  
*Praetorium*: ; Smolenscum
**Origo**

*Inceptio*: 1918  

**Tabula aut despectus**

Universitas Publica Smolenscensis: imagoUniversitas Publica Smolenscensis: imago
**Universitas Publica Smolenscensis** (Russice Смоленский государственный университет, *Smolenskij gosudarstvennyj universitet*) est veterrima universitas studiorum Smolensci sita. In media urbe patet. Haec est centrum scientiae, culturae et educationis Russiae Occidentalis.

Partes
------

Universitati sunt novem ordines professorum, 36 cathedrae, plus quam 330 professores.

corpus maior universitatis

Historia
--------

Universitas die 7 Novembris 1918 Smolensci decreto Concilii Comissariorum Popularium condita est. Appellabatur ab 1930 ad 1998 *Institum Paedagogica Publica Smolenscensis*.? Ex anno 2005 appellatur *Universitas Publica Smolenscensis*. Hic laboraverunt et studuerunt poetae Soveticae Rilenkov Isakovskiy et Tvardovskij. Ab anno 2010 Universitas est membrum proiecti "Tempus-IV".

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.
2. ↑
3. ↑  Formula:Книга

Nexus externi
-------------

* Situs publicus
Wikidata Brisbane
Res apud Vicidata repertae:Brisbane: insigneBrisbane: insigne
*Civitas*: Australia  
*Locus*: 27°28′4″S 153°1′40″E  
*Numerus incolarum*: 2 360 241  
*Zona horaria*: UTC+10  
Situs interretialis  

**Gestio**

*Procuratio superior*: Terra Reginae  

**Geographia**

*Superficies*: 15 826 chiliometrum quadratum  

**Coniunctiones urbium**

*Urbes gemellae*: Dubai, Kōbe, Lakhnau, Aucopolis, Shenzhen, Semarang, Kaohsiung, Daejeon, Chungkina, Abu Dhabi, Bāncōcum, Auckland City, Nicaea  

**Brisbane** est urbs Australiana 2 274 600 incolarum et caput Terrae Reginae.

Clima
-----

Urbi Brisbane clima est subtropicum humidum per enumerationem Köppen–Geiger, stationibus anni duabus, aestate a mense Octobri, hieme ab Aprili; temperatura aëris minima mense Iulio 10° atque mensibus Ianuario et Februario 21°, maxima mensibus Iunio et Iulio 22°, Ianuario et Februario 30°, sed minima extrema usque hodie nota (apud aëroportum relata) −0.1° die 19 Iulii 2007, maxima extrema 43.2° die 26 Ianuarii 1940; pluviis mense Iulio ad 24 mm tantum, mense Ianuario 148 mm, anno toto non minus quam 1 022 mm elevatis, pluvio diurnali omnino maximo 465 mm die 21 Ianuarii 1887; diebus pluviosis per annum totum fere 124 accidentibus; humiditate relativa inter mensuras 43% et 59%, horis solis fulgentis per annum totum 2 968 repertis. Tonitrua et fulgura violentissima diebus 16 Novembris 2008 et 27 Novembris 2014 inciderunt.

Notae
-----

Urbs Brisbane noctu visa
1. ↑  Vb. adiect. "Brisbanensis": J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3
2. ↑  Anno 2014
3. ↑  Res climatologicae e Vicipaedia Anglica extractae, fontibus fidei dignis ibi citatis

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Brisbane** spectant. |

* Situs publicus
* Situs peregrinatoribus destinatus
* Situs peregrinationis apud *Tourism Australia*

Australiae et Oceaniae urbes milies milium incolarum

Adelaidopolis • Aucopolis • Brisbane • Melburnia • Perthia • Sydneium

*Opus geopoliticum • Maximae urbes orbis terrarum**Capsae cognatae:* Urbes Australiae et Oceaniae capitales • Urbes Africae maximae • Urbes Americae Australis maximae • Urbes Americae Septentrionalis maximae • Urbes Asiae maximae • Urbes Europae maximae
Wikidata Iosephus Ouédraogo
Res apud Vicidata repertae:Iosephus Ouédraogo: imagoIosephus Ouédraogo: imago
*Nativitas*: 25 Decembris 1952; Tikaré  
*Obitus*: 18 Novembris 2017; Abidjan  
*Patria*: Burkina Faso  

**Officium**

*Officium*: Prime Minister of Burkina Faso, legatus, Member of the National Assembly of Burkina Faso, Minister of Foreign Affairs of Burkina Faso  
*Munus*: oeconomus, legatus, politicus  
*Patronus*: Universitas Uagaduguensis
**Consociatio**

*Factio*: Congress for Democracy and Progress  
*Religio*: Islamus
**Memoria**

*Laurae*: Grand Officer of the Order of the Crown  

**Iosephus**, vulgo *Youssouf* **Ouédraogo** (in oppido Tikaré natus die 25 Decembris 1952; mortuus die 18 Novembris 2017), fuit politicus civitatis Burkina Faso.

Mercaturae studuit in Francia apud universitatem Divionensem. Brevi temporis spatio ibidem, deinde in universitate Uagaduguensi docuit. Ab anno 1984, suadente Thoma Sankara praeside, officium ministri evolutionis suscepit. Ab anno 1987 usque in 1989 fuit minister cooperationis, praeside Blasio Compaoré. Sub eodem praeside primus minister fuit a die 16 Iunii 1992 usque ad 22 Martii 1994. A quo anno usque in 1999 legatus patriae fuit iuxta regimen Belgicum unionemque Europaeam, ab anno 1995 praeses merens gregis legatorum civitatum Africanarum Caribicarum Pacificarum quo tempore novum foedus oeconomicum inter has civitates unionemque Europaeam compactum est. In patriam revocatus, minister a rebus externis fuit a mense Ianuario 1999 usque in Iunium 2007.

Blasio Compaoré anno 2014 e praesidatu deiecto, Iosephus Ouédraogo ab eo anno in exsilio vivens Abidjan in urbe mortuus est.

Notae
-----

1. ↑  "*LeFaso.net*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Iosephum Ouédraogo** spectant. |

* "Vota olim apud *Petite Académie* divulgata
* "Youssouf Ouédraogo, patron de la diplomatie burkinabè" (3 Novembris 2003): pagina olim apud *LeFaso.net* divulgata

Primi ministri Burkina Faso (1992–)

|  |  |
| --- | --- |
|  |  |
| Iosephus Ouédraogo • Rochus Kaboré • Kadré Desideratus Ouedraogo • Paramanga Ernestus Yonli • Tertius Zongo • Lucas Adolphus Tiao • Iacobus Isaac Zida • Paulus Kaba Thieba • Christophorus Dabiré • Albertus Ouédraogo • Lassina Zerbo • Apollinaris Ioachim Kyélem de Tambèla
*Opus geopoliticum • Gubernatores civitatum Africanarum hodiernarum**Capsae cognatae:* Praesides Burkina Faso • Ministri rerum externarum Burkinaenses |
|  |

 

Ministri rerum externarum Burkinaënses 1992–

|  |  |
| --- | --- |
|  |  |
| Thomas Sanon 1992 • Ablassé Ouedraogo 1994 • Iosephus Ouédraogo 1999 • Djibrill Bassolé 2007 • Alanus Bédouma Yoda 2008 • Djibrill Bassolé 2011 • Michael Kafando 2014 • Moussa Nébié 2015 • Alpha Barry 2016 • Rosine Sori-Coulibaly 2021 • Olivia Rouamba 2022
*Opus geopoliticum • Ministri a rebus externis civitatum Africanarum hodiernarum**Capsae cognatae:* Praesides Burkina Faso • Primi ministri Burkina Faso |
|  |
Wikidata Narva
Res apud Vicidata repertae:Narva: insigneNarva: insigne
*Civitas*: Estonia  
*Locus*: 59°22′45″N 28°12′2″E  
*Numerus incolarum*: 53 424  
*Zona horaria*: Eastern European Summer Time, UTC+2, UTC+3  
Situs interretialis  
*Nomen officiale*: Narva
**Gestio**

*Praefectus*: Katri Raik  
*Procuratio superior*: Narva City  

**Geographia**

*Superficies*: 68.71 chiliometrum quadratum  

**Coniunctiones urbium**

*Urbes gemellae*: Ioannopolis, Tinglev Parish, Donetsk, Lahti, Pernavia, Karlskoga Municipality, Chornomorsk, Petri Fabrica, Elbinga, Gorna Oryahovitsa Municipality, Kirovsky District, Saint Petersburg, Bălți, Kobuleti, Olaine  

**Tabula aut despectus**

Narva: situsNarva: situs
Castellum Narvense
**Narva** est urbs Estoniae in comitatu Vironia Orientali incolarum 56 103 (anno 2018), tertia urbs Estoniae numero incolarum. In ripa laeva fluminis Narvae sita est, in ripa autem dextra Ioannopolis (Russ. *Ivangorod*).

Notae
-----

1. ↑  Lexicon Universale Hofmann

Nexus externi
-------------

|  |  |
| --- | --- |
|  | **Situs geographici et historici:** *Locus*: 59°22′45″N 28°12′2″E • *OpenStreetMap* • *GeoNames* • Store norske Lexikon • Большая российская энциклопедия • Encyclopædia Britannica |
Castelli partes pusillae quae servatae sunt
**Bad Köstritz** urbs est in oriente Thuringiae, in Germania, ad flumen Alestram sita, in Circulo Greiz.

Historia
--------

Origo loci fuerunt duae sedes equestres, cuius prima mentio anno 1320 facta est. Feudum margraviorum Misniensium post annum 1350 Rusae dominationi fuit. Situs felix ad viam militarem ducentem a Gerapoli trans Isenbergam Thuringorum ad Ienam emolumento urbano valde profuit. Ex anno 1543 in braxatorio cerevisia nigra suavissima conficitur (Theodisce: *Köstritzer Schwarzbier*); post incendium braxatorium novum in alam quandam castelli translatum est.

Res aspectabiliores
-------------------

Castellum aedificium simplex est anno 1704 confectum, cuius restantes partes sunt turris et ala antica. Alia anno 1972 modo barbaro destructa sunt. Viridarium cum variis monumentis minimis anno 1804 confectum etiam theriotropheum parvum habet, quo traditiones feudales nonnullae evocantur. Ecclesia protestantica Sancti Leonardi anno 1718 reconstructa est. Urbi fuit olim et paedagogium notissimum ad filios nobilium educandos. 

In caupona pristina nominata *Ad gruem auream* natus est anno 1585 musicographus illustrissimus Henricus Sagittarius qui primam operam Germanicam componens praefectus musicus Dresdae et Torgaviae fuit. Anno 1985 ibidem museum in eius honorem institutum est; quotannis mense Octobri festivalia musicae celebrantur.

Thermae et flores
-----------------

Ex anno 1864 in sale arenaque homines podagra et rheumate laborantes curantur, tamen iam viginti annos ante prima statio balnearis erat instituta. Salina Heinrichshall haud procul sita salem providebat. Epitheton officiale oppidi balnearis anno 1926 tributum est, anno 1927 privilegia urbana incolis probis concesserunt. 

Ars horticulturalis maximi momenti in urbe Bad Köstritz est. Schola specialis ab Ioanne Settegast fundata in toto orbe terrarum nota est. Arbores rosae dahliae et hodie coluntur et caute in statum emendatum redduntur. Aestate finiente incolae gaudent festo dahliarum anniversario.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Bad Köstritz** spectant. |

* Situs proprius
Wikidata Vuk Jeremić
Res apud Vicidata repertae:Vuk Jeremić: imagoVuk Jeremić: imagoVuk Jeremić: subscriptioVuk Jeremić: subscriptio
*Nativitas*: 3 Iulii 1975; Belgradum  
*Patria*: Serbia  

**Officium**

*Officium*: President of the United Nations General Assembly, Minister of Foreign Affairs, legatus  
*Munus*: politicus, legatus, international forum participant  

**Consociatio**

*Factio*: Politicus nullius factionis  
*Religio*: Ecclesia Orthodoxa Serbica
**Vuk Jeremić** seu litteris Cyrillicis Вук Јеремић (Belgradi in urbe natus die 3 Iulii 1975) est politicus et legatus Serbiae.

Patre Serbo Christiano, matre Bosniaca Mussulmana, Vuk Jeremić alumnus est universitatum Cantabrigiensis et Harvardianae. Consiliarius meruit iuxta praesidem Boris Tadić, deinde a die 15 Maii 2007 usque ad 27 Iulii 2012 minister a rebus externis, primis ministris Mirko Cvetković et Vojislav Koštunica. A die 18 Septembris eiusdem anni usque ad 17 Septembris 2013 praeses fuit conventus generalis Nationum Unitarum.

Nexus externi
-------------

* Vita inter praesides conventus generalis Nationum Unitarum

Praesides conventus generalis Nationum Unitarum 2010–

|  |  |
| --- | --- |
|  |  |
| Iosephus Deiss (Helvetia) • Nāṣir ibn ʿAbd al-ʿAzīz al-Naṣr (Quataria) • Vuk Jeremić (Serbia) • Ioannes Gulielmus Ashe (Antiqua et Barbuda) • Samuel Kutesa (Uganda) • Mogens Lykketoft (Dania) • Petrus Thomson (Viti) • Miroslaus Lajčák (Slovacia)
*Opus geopoliticum • Conventus generalis Nationum Unitarum**Capsae cognatae:* Secretarii generales Nationum Unitarum • Praesides conventus generalis Nationum Unitarum 1946–2010 |
|  |


Ministri rerum externarum Serbici (1992–)

|  |  |
| --- | --- |
|  |  |
| Vladislaus Jovanović • Elias Đukić • Vladislaus Jovanović • Milan Milutinović • Živadin Jovanović • Goran Svilanović • Vuk Drašković • Vuk Jeremić • Ioannes Mrkić • Ivica Dačić • Nikola Selaković • Ivica Dačić
*Opus geopoliticum • Ministri a rebus externis civitatum Europaearum hodiernarum**Capsae cognatae:* Primi ministri Serbiae |
|  |
*Acherontia lachesis* (dorsum)

---

**Animalia** — Arthropoda

Classis : Insecta   
Ordo : Lepidoptera   
Subordo : Glossata   
Infraordo : Heteroneura   
Macrolepidoptera   
Superfamilia : Bombycoidea   
Familia : Sphingidae   
Subfamilia : Sphinginae   
Tribus : Acherontiini   
Genus : ***Acherontia***   
Laspeyres, 1809  
   
Subdivisiones: Species*A. atropos*  

*A. styx*  

*A. lachesis*

Larva.
Cornu spinae simile in dorso.
***Acherontia*** est genus lepidopterorum familiae Sphingidarum, quod ab Iacobo Henrico Laspeyres anno 1809 erectum est. Generi sunt tria species: *Acherontia atropos,* *Acherontia styx,* *Acherontia lachesis,* quarum prima in Europa et per Africam invenitur, aliaeque Asianae sunt.

Descriptio
----------

Haec lepidoptera facile distinguuntur calvariforme humano notarum exemplare in thorace. Magna sunt, coloribus fusco, flavo, aurantio tincta, atque omnes species magnitudine, coloribus, circuloque vitae aliquantulum similes sunt. Omnes nocte volare solent.

Pinacotheca
-----------

* Acherontia atropos*Acherontia atropos*
* Acherontia lachesis*Acherontia lachesis*
* Acherontia styx *Acherontia styx*
* Acherontia styx*Acherontia styx*
* Larva Acherontiae atroposLarva *Acherontiae atropos*

Bibliographia
-------------

* Kitching, Ian J. 2003. "Phylogeny of the death's head hawkmoths, *Acherontia* [Laspeyres], and related genera (Lepidoptera: Sphingidae: Sphinginae: Acherontiini)." *Systematic Entomology* 28 (1): 71–88.
* Pittaway, A. R. 2018. "Acherontia [Laspeyres], 1809." *Sphingidae of the Western Palaearctic.* Textus.
* Pittaway, A. R. 2018. "Acherontia styx (Westwood, 1847)." *Sphingidae of the Western Palaearctic.* Textus.
* Pittaway, A. R. et I. J. Kitching. 2018. "Acherontia lachesis (Fabricius, 1798)—Greater death's head hawkmoth." *Sphingidae of the Eastern Palaearctic.* Textus.

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life |

* "12 Facts About Death's Head Hawkmoth."
**Vulcacius Rufinus** (natus quando sit, nescimus, mortuus est anno 368) senator ac vir publicus Romanus saeculi quarti fuit.

Familia
-------

Soror eius Galla erat, uxor prima Flavii Iulii Constantii et mater Galli Caesaris. Frater alter Neratius Cerealis vir publicus erat, qui anno 358 consulatum gessit.

Cursus honorum
--------------

Fuit Pontifex maximus, consularis Numidiae, *comes ordinis primi intra consistorium* regnante imperatore Constante I vel Constantio II, a die 5 Aprilis 342 *comes per orientem Aegypti et Mesopotamiae per easdem vice sacra iudicans*, praefectus praetorio Italiae annis 344 - 347. Annis 347 - 352 praefectus praetorio Illyrici erat. Hoc tempore ab usurpatore Magnentio cum aliis ad imperatorem Constantium II missus non ut alii captus est, sed in officio manere potuit. Magnentio mortuo praefectus praetorio Galliarum nominatus est, sed post casum Constantii Galli ut propinquus eius exauctoratus est. Annis 365 - 368 praefectus praetorio Italiae, Galliarum Africae erat et magistratu fungens mortuus est.

Notae
-----

1. ↑  Ammianus Marcellinus XIV 11,24
2. ↑  Ammianus Marcellinus XIV 10, 2-4
3. ↑  op. cit. XXVII 11,1

|  |  |  |
| --- | --- | --- |
| Antecessores: **Imp. Caesar Flavius Iulius Constantius Augustus IV et Imp. Caesar Flavius Iulius Constans Augustus III**  |  **Consul** 347cumFlavio Eusebio | Successores: **Flavius Philippus et Flavius Salia**  |
Pittacium cursuale effigiem Achim von Arnim monstrat (1981).
**Ludovicus Achim von Arnim** (natus Berolini die 26 Ianuarii 1781, mortuus Wiepersdorf in vico Brandenburgi die 21 Ianuarii 1831) fuit scriptor Romanticus historiaeque naturalis sciens Germanicus.

Vita
----

Gottingae naturalibus scientiis studebat et publicavit opus praetitulatum »Theorie der elektrischen Erscheinungen« (Salinis Saxonicis 1799). Sed mox sese dedidit arti poeticae. Post multa itinera anno 1806 Heidelbergae manere coepit, ubi cum amico Clemente Brentano periodicum »Zeitung für Einsiedler« edidit. Cuius titulus mutatus est postea ad »Tröst-Einsamkeit« cuiusque novam editionem curaturus fuit Pfaff inde ab anno 1883. Insuper collectio cantilenarum popularium una cum Brentano in lucem prolata est, notissima quaedam, sub titulo »Des Knaben Wunderhorn«  (1806–1808, 3 vol.). 

In mythistoriis suis »Hollins Liebeleben« (Gottingae 1802) et »Ariels Offenbarungen« (Gottingae 1804) eius effrenatio phantastica revelata est quae usque mortem non iam evanuit. Collectio historiuncularum »Der Wintergarten« (Berolini 1809) fabulas ex oblivione rettulit. Status superioris tamen erat fabula Milesia »Armut, Reichtum, Schuld und Buße der Gräfin Dolores. Eine wahre Geschichte, zur lehrreichen Unterhaltung armer Fräulein aufgeschrieben« (Berolini 1810, 2 vol.), ubi descensus socialis et paenitentia feminae cuiusdam quam verissime narrantur.

Anno 1811 in matrimonium duxit Clementis Brentano sororem Elisabetham (Bettina). Inde partim Berolini partim in praedio Wiepersdorf vixit tamquam scriptor indefessus. Sed placuit et generatim character equestris eius. Dramata eius »Halle und Jerusalem. Studentenspiel und Pilgerabenteuer« (Heidelbergae 1811) et collectio dramatica »Schaubühne« (Berolini 1813) unificabant sonos iucundos severosque, quod interpretationem minus facilem reddit (vide Bottermann, Die Beziehungen des Dramatikers Achim von Arnims zur altdeutschen Literatur, Gottingae 1896) Sed fabulae suae, quae aut singulariter aut in collectionibus prelis commendatae erant (»Vier Novellen«/Berolini 1811, »Landhausleben«/Lipsiae 1826, »Sechs Erzählungen«/Berolini 1835) captantia sunt et facetiis necnon empathia pullulant. Certe, nonnullae partes in eius nimis barocae sunt. Inter optima opuscula citentur »Isabella von Ägypten«, »Der tolle Invalid auf dem Fort Ratonneau«, »Die Majoratsherren« et »Fürst Ganzgott und Sänger Halbgott«. 

Tamen fuit eius opus magnum mythistoria quaedam historica »Die Kronenwächter«, cuius pars prima adhuc sub titulo »Bertolds erstes und zweites Leben« (Berolini 1817) vendita est. Pars altera partim infecta post mortem Achim von Arnim legi potuit. Agitur de fabula Romanensi historica amplissima et potentissima. Tempus maximi momenti, transitus inter Medium Aevum et Novum Aevum (saeculo XVI ineunte) coloribus perbellis praesentatur. Episodi narratae misericordia et fascinatione plenae sunt.

Fons
----

Meyers Großes Konversations-Lexikon, Band 1. Lipsiae 1905, p. 799, quae in interreti hic legi possunt.

Nexus interni
-------------

Pura (Sancta)
-2 *Latinitas huius rei dubia est. Corrige si potes. Vide {{latinitas}}.*

Populus Romanus in senatu anno 2013.
**ROMA** est Roma antiqua virtualis in mundo virtuali *Second Life* atque octo simulationes habet. ROMA est simulatio actionis personae.  ROMA mense Octobri anno 2006 coepta est, ab avatara Torin Golding aedificata. Torin etiam praefectus simulationis est, et imperator ROMAE, ut Iulius Augustus. Non est copia rectae Romae antiquae, enim alia versio, sed duorum simulationum habet plenam reconstructionem a castra Romana in Binchester, Britannia inventa, Romanorum Vinovia sive Vinovium appellatur.

Simulationes ROMAE
------------------

Statua imperatoris Traiani anno 2013 facta.
ROMA consistit in octo simulationibus conectis, vel aliquando etiam regionibus vocatis.

### ROMA

ROMA simulatio prima est et ubi advenis quando ad ROMAM, ie nomen omnibus simulationibus, teleportas. Haec simulatio etiam nonnulla aedificia varia ut urbs communis habet.

### ROMA Subura

Oriente ROMAE est ROMA Subura ubi cives constrigere incolereque possunt in suo proprio stilu domus Romanae. 

### ROMA Transtiberim

Septentrione, extra moenia, est ROMA Transtiberim, terra rustica collium, montium, silvarum, et fluviorum, quae etiam in suburbio Ostiae consistit.

### ROMA Maritima

Oriente est ROMA Maritima, tota simulatio maritima ubi adventores naves navigare possunt et alia negotia aquae.

### ROMA Diania

Oriente est ROMA Diania, simulatio privata possessa aedificataque a Tonina Rodenberger et eius amici. Publice aperterunt Dianiam et pars a praediis a ROMA.

### ROMA Insula

ROMA Insula est simulatio privata possessa aedificaque avatararum Lef Leven et Popea Heron pro eorum primis tabernis ARS AVETE et ARS TOGA, quae vestes Romanas vendit.

### ROMA Vinovium et ROMA Vicus

Reconstructio castrorum Romanorum nominibus duobus, Vinovia et Vinovio. *Binchester Roman Fort* Anglice vocatur. Imago anno 2013 photographata est.
Septentrione Transtiberimis est ROMA Vicus et eo sinisto ROMA Vinovium. Habent plenam reconstructionem a castris Romanis Vinovia/Vinovium in *Binchester*, Britannia inventa.

Leges
-----

*ROMA Twelve Tables* ('ROMA Tabula Duodecim' Latine) sunt leges omnibus ROMAE, cives sicut adventores.

Actio personae
--------------

 
ROMA est ludus personarum qui Romam antiquam habitant, ita actores actionis vivent ut veteres Romanos, ut eorum diaetam sicut vestes. Tum plurimi populi hodierno Latine non loquuntur; prima lingua ROMAE est Anglica, mixta cum modis dicendis Latinis. Italiana solitius ROMAE quoque est, tum ibi multi populi adventoriumque ex civitate Italia sunt.

Nexus interni
-------------

* Roma antiqua

Nexus externi
-------------

* *ROMA Citizens*
* *ROMA Citizend Blog*

  

 De hac re nexus intervici usque adhuc absunt. Adde, si reppereris.
Wikidata Dauaba
Res apud Vicidata repertae:
*Civitas*: Turcomannia  
*Locus*: 40°1′0″N 52°58′0″E  
*Numerus incolarum*: 70 962  
*Zona horaria*: UTC+05:00  

**Gestio**

*Procuratio superior*: Krasnovodsk oblast, Krasnovodsk oblast, Türkmenbaşy District  

**Coniunctiones urbium**

*Urbes gemellae*: Jūrmala  

**Dauaba** (nunc Turcomannice *Türkmenbaşy*) est urbs Turcomanniae ad litus sinus Krasnovodskiensis maris Caspii prope ostium Uzboi fluminis exsiccati sita. Incolarum 

Dauabae portus

Historia
--------

Anno 1716 prima arx Russica prope ostium Uzboi aedificata erat, sed postea relicta est. Anno 1869 castellum nomine *Krasnovodsk* (scilicet Latine *Urbs aquae rubrae*) conditum est. Regionis Transcaspiensis Imperii Russici et regionis Krasnovodskiensis Rei publicae Sovieticae Socialisticae Turcomanniae caput fuit. Anno 1993 *Türkmenbaşy* (scilicet Latine *Turcomannorum dux*, titulus Saparmyrati Nyýazow) nomen accepit.

Notae
-----

1. ↑  Ptolemaei *Geographia* VI 14, 14; VIII 23, 16; cf. Alexii Scatebrani *Initia eloquentiae Latinae* (*Солопов А.И.* Начала латинской стилистики. М. 2008), p. 497.
2. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Красноводский залив*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 40°1′0″N 52°58′0″E • *OpenStreetMap* • *GeoNames* • Store norske Lexikon • Большая российская энциклопедия • Encyclopædia Britannica |

* De Dauaba antiqua in *Paulys Real-Enzyklopädie der classischen Altertumswissenschaft*
Brutus comites ad iusiurandum ultionis per sanguinem cultro manantem adigit. Lucretius pater (albis capillis insignis)corpus filiae amplexum tenet. Tabula ab Henrico Pinta picta.
**Spurius Lucretius Tricipitinus** (nescimus, quando natus sit, mortuus 509/508 a.C.n.) primo anno reipublicae liberae Romanae consul factus est in locum Lucii Iunii Bruti mortui. Ipse vero paucis post diebus obiit. De persona mythica potius quam historica agitur.

Familia
-------

Pater erat Lucretiae, quae mortem sua manu petivit, postquam Sextus Tarquinius, filius Lucii Tarquinii Superbi ultimi regis Romanorum, ei vim attulit. Hoc crimen Romanos ad regem ex urbe expellendum impulit.

Cursus honorum
--------------

Tarquinio Superbo regnante Lucretius praefectus urbi Romae fuit, Tarquinio expulso primus Interrex suffragium consulum ordinavit. Lucio Iunio Bruto proelio contra Porsennam necato consul suffectus creatus est. Sed ante annum finitum magistratum obiit, Marcus Horatius M.f. Pulvillus ei successit.

Notae
-----

1. ↑  Dion. Hal. *Ant Rom.* V,19,2 et Titus Livius II,8 et Plut. *Popl*. XII,5.
2. ↑  Der Neue Pauly, Stuttgardiae 1999, T. 7, c. 471
**Spurius Postumius Albinus** (quando natus, quando mortuus sit, nescimus) fuit vir publicus Romanus patricius quarti saeculi a.C.n.

Cursus honorum
--------------

Postumius anno 334 a.C.n. primum consul Romanus electus est, una cum Tiberio Veturio Calvino. Ambo consules in Sidicinos milites duxerunt. Qui autem et Samnium auxilio vocaverunt. Itaque a consulibus dictator Publius Cornelius Rufinus et magister equitum eius Marcus Antonius nominati sunt. Sed "religio deinde incessit vitio eos creatos; magistratu se abdicaverunt."

Anno 327 magister equitum dictatoris Marci Claudii C.f. Marcelli nominatus est, cum consules Lucius Cornelius Lentulus et Quintus Publilius Q.f. Philo contra Samnites certarent et comitia habenda erant.

Anno 321 Postumius iterum consul creatus est, iterum cum Calvino. Eo anno consulibus apud Furculas Caudinas a Samnitibus insidiae paratae sunt. Ab omnibus partibus circumventi non servare se potuerunt, nisi condiciones turpes hostium acciperent: Omnia arma tradidere et sub iugum a Samnitibus positum transire coacti sunt et quasi nudati domum redierunt. Domo autem magistratu se abdicaverunt atque dictator Quintus Fabius Ambustus et magister equitum Publius Aelius Paetus nominati sunt. Romani autem, huius cladis numquam obliti, Samnites maximo odio persecuti sunt.

Notae
-----

1. ↑  Titus Livius, ab urbe condita, VIII 17.
2. ↑  Op.cit. VIII 22,14.
3. ↑  Op.cit. IX 1-7.

Nexus externi
-------------

Biographia brevis in pagina imperiumromanum.org (lingua Theodisca)


|  |  |  |
| --- | --- | --- |
| Antecessores: **M. Valerius M.f. Corvus IV et Marcus Atilius Regulus Calenus**  |  **Consul** 334 a.C.n.cumTiberio Veturio Calvino | Successores: **dictator: Publius Cornelius Rufinus (magister equitum: Marcus Antonius) (*Primus annus dictatoris*)**  |



|  |  |  |
| --- | --- | --- |
| Antecessores: **Quintus Fabius Maximus Rullianus et Lucius Fulvius L.f. Curvus**  |  **Consul** 321 a.C.n.cumTiberio Veturio Calvino II | Successores: **Lucius Papirius Cursor III, Quintus Aulius Q.f. Cerretanus II**  |
**Spurius Verginius A.f. Tricostus Caeliomontanus** (quando natus sit, quando mortuus nescimus) senator Romanus ac vir publicus quinti saeculi a.C.n. fuit.

Familia
-------

Pater eius Aulus Verginius A.f. Tricostus Caeliomontanus, consul anni 494 a.C.n. frater Aulus Verginius Tricostus Caeliomontanus erat, qui consulatum anno 469 gessit. Ipse Spurius filium Titum Verginium Tricostum Caeliomontanum habuit, qui anno 448 summum magistratum administravit.

Cursus honorum
--------------

Anno 456 a.C.n. Spurius consul rei publicae Romanae erat. Titus Livius de consulatu eorum rettulit: 
*Deinde M. Valerius Sp. Verginius consules facti. Domi forisque otium fuit; annona propter aquarum intemperiem laboratum est. De Auentino publicando lata lex est. Tribuni plebis iidem refecti.*

Notae
-----

1. ↑  ab urbe condita III 31,1

|  |  |  |
| --- | --- | --- |
| Antecessores: **Gaius Horatius M.f. Pulvillus II, Quintus Minucius P.f. Esquilinus Augurinus**  |  **Consul** 456 a.C.n.cumMarco Valerio M'.f. Maximo Lactuca | Successores: **Titus Romilius T.f. Rocus Vaticanus et Gaius Veturius Cicurinus**  |
**Casa Hollandia** aedificium refugii alpinum apud callem furcae Loetschorum (Theodisce: Lötschenlücke) in loco orientali Vallis Illiacae pago Valesiae in Helvetia est.

Casa Hollandia
Domus super *Glaciario longo* vici *Blatten* situs est in clivo Montis meridiei super crestam Anun altitudine 3240 metrorum.

Pars Berna Societatis alpium helveticae primam casam nominis *Casa Egon von Steiger* eo loco construere curavit anno 1907 et cum magno subsidio societatis alpinae rei publicae Hollandiae novam casam anno 1933. Eo quod aedificium *Casa Hollandia* notatur. Aedificator Hermann Jaggi ex Adelboden eum perficit. Ab 1991 Tertia casa refugii apud veterem idem loco constructa est, rursus cum subsidio hollandense. Callis inter furcam et casam scalis et funibus ferratus est.

Viatores a casa Hollandia altos montes *Ebnefluh* (3962 m), *Mittaghorn* (3880 m), *Aletschhorn* (4193 m), *Sattelhorn* (3745 m) et *Gletscherhorn* (3983 m) in regione indicis Unesco *Schweizer Alpen Jungfrau-Aletsch* ascendunt.

Nexus interni
-------------

* Societas Oreobatiae Regalis Nederlandica

Nexus externi
-------------


|  |  |
| --- | --- |
|  | **Vicimedia Communia** plura habent quae ad  **Casa Hollandia** spectant. |

* Situs casae apud societatem alpium Bernensem
**Spurius Servilius Priscus Structus** (nescimus, quando natus, quando mortuus sit) senator Romanus saeculi quinti a.C.n. fuit.

Familia
-------

Pater Spurii Publius Servilius P.f. Priscus Structus consul anni 495 a.C.n. frater Quintus Servilius Structus Priscus, consul annorum 468 et 466, filius Publius Servilius Sp.f. Priscus erat, qui anno 463 consulatum gessit.

Cursus honorum
--------------

Spurius anno 476 consul creatus est, eo anno, qui cladi apud Cremeram acceptae successit : Veientes castra in Ianiculo posuerant, quae Servilius agressus est. Sed ab hoste victus est et, nisi Aulus Verginius Tricostus Rutilus ei auxilio venisset, Veientes Romam cepissent. Sed proelio victi nunc bellum finiverunt. Eo anno et consul anni 477 propter cladem ad Cremeram acceptam a tribunis plebis Quinto Considio et Tito Genucio accusatus est et ad multam damnatus paulo post mortuus est. Servilius ipse anno 475 clade apud Ianiculum accepta ab iisdem tribunis accusatus oratione habita se vehementer defendebat et collegam Verginium testem adhibuit. Itaque absolutus est.

Notae
-----

1. ↑  Titus Livius, ab urbe condita, II 51
2. ↑  Titus Livius, ab urbe condita, II 52, 3-5
3. ↑  Titus Livius, ab urbe condita, II 52, 6-7

|  |  |  |
| --- | --- | --- |
| Antecessores: **Gaius Horatius M.f. Pulvillus et Titus Menenius Agrippae f. Lanatus**  |  **Consul** 476 a.C.n.cumAulo Verginio Tricosto Rutilo | Successores: **Publius Valerius P.f. Poplicola et Gaius Nautius Sp.f. Rutilus (aut Rufus)**  |
*Vide etiam paginam discretivam:* Narthex (discretiva)

Exonarthex monasterii Rila in Bulgaria
Forma Aedes Sancti Salvatoris in Chora (Constantinopoli cum narthece interiore ac exteriore.
**Narthex** (-*ecis*, m.; ex Graeco verbo *νάρθηξ*) est porticus pronao templorum similis ad aditum ecclesiae principalem. In ecclesiis palaeochristianis et byzantinis saepe etiam propatulum (sive atrium) porticibus circumdatum narthex vocatur.

Etymologia
----------

Verbum *Narthex* (νάρθηξ) Latine *ferula* valet. Quare hoc verbum in partem ecclesiae translatum sit, non liquet. Sunt, qui curriculum ferulis saeptum originem notionis novae ducant.

Notio
-----

Locus narthecis in basilica
Basilica palaeochristiana cum narthece et atrio anteposito.
Narthex in basilicis palaeochristianis et byzantinis est vestibulum unius tabulationis saepe angustum, quod per totam ecclesiae latitudinem pertinens cum navi arcuatura coniungitur. Si narthex est intra ecclesiam *Esonarthex* appellatur, si extra *Exonarthex*. 

Hoc aedificii genus interdum etiam in occidente invenitur, ubi partim verbis *vestibulum*, *Atrium*, *Paradisus* vel *Galilaea* vocatur. Stricte dictum atrium est peristylium (claustro monasterii simile), narthex autem solum transeptum angustum ecclesiae antepositum. Occidentali in latere collocari solebat et baptismati (si baptisterium non est), paenitentiae et tempestate mala olim etiam matrimonio destinatus erat. Praeterea peregrinis, catechumenis ac poenitentibus locum praebebat.

Galilaea
--------

Litterae saeculi duodecimi narthecem, qui ecclesiae monasticae adiacebat, *Galilaeam* vocant. Nomen e liturgia illius temporis deductum est, in qua processio divino officio aut missae anteibat. Iter apostolorum in Galilaeam, ubi Christum ressurectum viderent, symbolice repraesentabat. Ad stationem ante ipsum cultum divinum etiam expiatio pertinebat, quae in "Galilaea" acta est. Ita "Galilaea" locus transitus interpretatus est, quia salvator a passione in ressurectionem, a morte in vitam transiit.

Nexus interni
-------------

* Navis (architectura)

Notae
-----

1. ↑  Koepf/Binding: *Bildwörterbuch der Architektur*. Kröner, Stuttgardiae 2005. ISBN 3-520-19404-X, p. 339.
2. ↑  Koepf/Binding: *Bildwörterbuch der Architektur*. Kröner, Stuttgardiae 2005. ISBN 3-520-19404-X, p. 340.
3. ↑  Mt 26,32
4. ↑  Hugues Delautre, Jacqueline Gréal: *La Madeleine de Vezelay. Führer und Pläne*; Lugduni 1985, p. 9.
Dextra: Sabini Tarpeiam scutis obruunt, quae bracchia se defendens tollit. Denarius a Lucio Titurio Sabino (laeva) anno 89 a.C.n. percussus.
**Spurius Tarpeius** est persona fortasse tam mythologica quam historica, qui arci Romanae sub Romulo rege imperabat. Omnem autem urbem Tarpeia filia patribus surreptarum mulierum Sabinarum prodidit, praemium postulans omnium quae bellatores Sabini in brachiis laevis gerebant, Sabinos armillas anulosque aureos in brachiis laevis gerere putans, qui autem puellam avaram scutis in bracchis laevis gestis contuderunt.

Nexus interni
-------------

* Sabinae raptae
* Spurius Tarpeius M.f. Montanus Capitolinus
* Titus Tatius

Fontes
------

* Livius. *Ab urbe condita: Translated from the Original with Notes and Illustrations by George Baker, A.M.* Prima editio Americana ex editione Londiniensi. Vol;. 6. Novi Eboraci: Peter A. Mesier et al. Vol. 1:11. Textus interretialis.
* Sanders, H. A. 1903. The Myth about Tarpeia. *Roman Historical Sources and Institutions.* Studies, 1: 1-47. Humanistic series. University of Michigan. Macmillan. Google Books.
Wikidata Aura (Finnia)
Res apud Vicidata repertae:Aura (Finnia): insigneAura (Finnia): insigne
Communia Finniae  
*Civitas*: Finnia  
*Locus*: 60°38′50″N 22°35′25″E  
Situs interretialis
**Fines**

*Procuratio superior*: Finnia Propria  
*Territoria finitima*: Aboa, Lieto, Mynämäki, Nousiainen, Pöytyä, Rusko, Masku
**Forma**

*Area*: 95.6 chiliometrum quadratum  

**Gestio**

*Consilium*: Aura municipal council  

**Vita**

*Incolae*: 3 991  
*Sermo publicus*: lingua Finnica  
*Zona horaria*: UTC+2, UTC+3  

**Tabula aut despectus**

Aura (Finnia): situsAura (Finnia): situs

*Vide etiam paginam discretivam:* Aura (discretiva)

**Aura** est municipium Finnicum fere 3 970 incolarum in regione Finnia Propria situm. Per Auram fluit Aurajoki flumen. Nomen autem *Aura* est verbum Finnicum, quod aratrum significat. 
Urbes et municipia vicina sunt Aboa, Lundo, Nousis, Poeytyae, Rusko, Tarvasioki.

Urbes et oppida Finniae Propriae

|  |  |
| --- | --- |
|  |  |
| Aboa · Aura · Forsia Finnorum · Gustavia Alandorum · Kimito · Laetala · Litus Sacrum · Loimaa · Lundo · Masku · Neostadium · Nousis· Oppidum Sanctae Catharinae · Oppidum Sancti Martini · Pargas · Pemar · Poeytyae · Raesonia · Rusko · Sagu · Sala · Somero · Tarvasioki · Toefsala · Vallis Gratiae · Waemo · Wirmo
*Index urbium Finniae · **Porta Finniae** · Index divisionum administrativarum**Capsae cognatae:* Urbes Finniae |
|  |
Wikidata Iosephus Newton
Res apud Vicidata repertae:
*Nativitas*: 16 Octobris 1904; Niterói  
*Obitus*: 11 Novembris 2001; Brasiliopolis  
*Patria*: Brasilia  

**Officium**

*Officium*: Episcopus Catholicus, Episcopus dioecesanus, Episcopus dioecesanus, archiepiscopus catholico, archiepiscopus catholico  
*Munus*: presbyter catholicus  

**Consociatio**

*Religio*: Ecclesia Catholica Romana
**Iosephus Newton de Almeida Baptista** (1904-2001) fuit primus Brasiliopolitanus archiepiscopus.

Vita
----

In urbe Nictheroiensi natus est die 16 Octobris 1904. Episcopus factus, anno 1960 in Archidioecesim Brasiliopolitanam translatus est; ibi mansit usque dum se rectione abdicaret, quod factum est anno 1984.

Interim, inter annos 1963 et 1990 Archiepiscopi Castrensis munere functus est. Mortuus est Brasiliopoli, die 11 Novembris, anno 2001. Eius corpus in crypta ecclesiae cathedralis Brasiliopolitanae sepultum est.

Nexus externi
-------------

* "Curriculum vitae" e *The Hierarchy of the Catholic Church* (situs a Davide M. Cheney elaboratus) **(Anglice)**
*Anthia sexguttata*

---

**Animalia** — Arthropoda

Classis : Insecta   
Ordo : Coleoptera   
Subordo : Adephaga   
Familia : Carabidae   
Subfamilia : Anthiinae   
Genus : *Anthia*   
Species : *A. sexguttata*   
*Anthia sexguttata*   
Fabricius, 1775  

***Anthia sexguttata,*** vulgo **carabida sexguttata,** est species coleopterorum subfamiliae Anthiinarum familiae Carabidarum, quod aliquando animal dilectum ab hominibus servatur.

Descriptio
----------

Exempla macularum in elytris et thorace.
Adulti sunt circiter 4 cm longi, nigri, sex magnis in dorso maculis albis, quattuor super elytron, duabus super thoracem.

Distributio
-----------

Species in siccioribus Asiae Meridianae regionibus habitat.

Victus
------

Adulti cochleis aliisque insectis vescuntur.

Defensio
--------

Adulti liquorem noxium eicere possunt.

Notae
-----

1. ↑  Mathur et Khattar 1958.

Bibliographia
-------------

* Gardner, J. C. M. 1939. "The Larva of *Anthia Sexguttata* (Fab.) (Coleopt. Carabidae)." *Proceedings of the Royal Entomological Society of London B* 8 (2): 18–20.
* Mathur, P. N. et Narain Khattar. 1958. "Morphology of the head capsule and mouth parts of *Anthia sexguttata* Ho. (Coleoptera, Adephaga, Carabidae, Harpalinae, Anthiini)." *Suppl. Proc. Indian Academy of Sciences* B 50: 1–25. PDF.

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Anthiam sexguttam*** spectant. |

*